กฎกระทรวงกำหนดประเภทการใช้น้ำบาดาล และการขอใบอนุญาตและการออกใบอนุญาตเกี่ยวกับการประกอบกิจการน้ำบาดาล พ.ศ. 2556
ประกาศวันที่ 2013-10-11

content: กฎกระทรวง กำหนดประเภทการใช้น้ำบาดาล และการขอใบอนุญาตและการออกใบอนุญาตเกี่ยวกับการประกอบกิจการน้ำบาดาล พ.ศ. ๒๕๕๖
content: อาศัยอำนาจตามความในมาตรา ๗ (๒) แห่งพระราชบัญญัติน้ำบาดาล พ.ศ. ๒๕๒๐ ซึ่งแก้ไขเพิ่มเติมโดยพระราชบัญญัติน้ำบาดาล (ฉบับที่ ๓) พ.ศ. ๒๕๔๖ มาตรา ๘ วรรคหนึ่ง มาตรา ๑๖ วรรคสอง และมาตรา ๒๐ วรรคสาม แห่งพระราชบัญญัติน้ำบาดาล พ.ศ. ๒๕๒๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
content: ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงทรัพยากรธรรมชาติและสิ่งแวดล้อมโดยคำแนะนำของคณะกรรมการน้ำบาดาลออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกกฎกระทรวง ฉบับที่ ๑ (พ.ศ. ๒๕๒๑) ออกตามความในพระราชบัญญัติน้ำบาดาล พ.ศ. ๒๕๒๐
sectionNo: 3
content: ข้อ ๓ ในกฎกระทรวงนี้ “ใบอนุญาตประกอบกิจการน้ำบาดาล” หมายความว่า ใบอนุญาตเจาะน้ำบาดาล ใบอนุญาตใช้น้ำบาดาล หรือใบอนุญาตระบายน้ำลงบ่อน้ำบาดาล “คณะอนุกรรมการ” หมายความว่า คณะอนุกรรมการเขตหรือคณะอนุกรรมการในส่วนกลาง ซึ่งคณะกรรมการแต่งตั้งขึ้น
sectionNo: 3
content: เพื่อให้มีหน้าที่พิจารณากลั่นกรองคำขอรับใบอนุญาตประกอบกิจการน้ำบาดาล “ช่างเจาะน้ำบาดาล” หมายความว่า ผู้ซึ่งได้รับหนังสือรับรองการเป็นช่างเจาะน้ำบาดาลจากกรมทรัพยากรน้ำบาดาล หรือช่างเจาะน้ำบาดาลซึ่งได้จดทะเบียนต่อกรมทรัพยากรน้ำบาดาล
sectionNo: 1
content: หมวด ๑ ประเภทการใช้น้ำบาดาล
sectionNo: 4
content: ข้อ ๔ การใช้น้ำบาดาลแบ่งเป็นสามประเภท คือ (๑) การใช้น้ำบาดาลเพื่ออุปโภคหรือบริโภค (๒) การใช้น้ำบาดาลเพื่อธุรกิจ (๓) การใช้น้ำบาดาลเพื่อเกษตรกรรม หลักเกณฑ์ในการพิจารณาประเภทการใช้น้ำบาดาลตามที่กำหนดในวรรคหนึ่ง ให้เป็นไปตามที่รัฐมนตรีกำหนดโดยคำแนะนำของคณะกรรมการ
sectionNo: 2
content: หมวด ๒ การขอรับใบอนุญาตประกอบกิจการน้ำบาดาล
sectionNo: 5
content: ข้อ ๕ ผู้ประสงค์จะขอรับใบอนุญาตประกอบกิจการน้ำบาดาล ให้ยื่นคำขอต่อพนักงานน้ำบาดาลประจำท้องที่ในเขตน้ำบาดาล ตามแบบที่อธิบดีกำหนดโดยประกาศในราชกิจจานุเบกษา พร้อมด้วยเอกสารหรือหลักฐานตามที่ระบุไว้ในแบบคำขอ
sectionNo: 6
content: ข้อ ๖ เมื่อพนักงานน้ำบาดาลประจำท้องที่ได้รับคำขอแล้ว ให้ออกใบรับคำขอ และต้องดำเนินการตรวจสอบคำขอและเอกสารหรือหลักฐานประกอบคำขอให้ถูกต้องครบถ้วนภายในสิบห้าวันนับแต่วันที่ออกใบรับคำขอ ในกรณีที่เอกสารหรือหลักฐานไม่ถูกต้องครบถ้วน ให้พนักงานน้ำบาดาลประจำท้องที่แจ้งให้ผู้ขอรับใบอนุญาตแก้ไขเพิ่มเติม
sectionNo: 6
content: หรือยื่นเอกสารหรือหลักฐานเพิ่มเติมให้ถูกต้องครบถ้วน ในกรณีที่ผู้ขอรับใบอนุญาตไม่ดำเนินการตามที่ได้รับแจ้งภายในกำหนดเวลาตามวรรคหนึ่งให้ถือว่าผู้ขอรับใบอนุญาตทิ้งคำขอและให้พนักงานน้ำบาดาลประจำท้องที่สั่งจำหน่ายเรื่องออกจากสารบบ ในกรณีที่รายละเอียดในคำขอ พร้อมเอกสารหรือหลักฐานถูกต้องครบถ้วน
sectionNo: 6
content: ให้พนักงานน้ำบาดาลประจำท้องที่ดำเนินการเสนอคณะอนุกรรมการหรือผู้ออกใบอนุญาตพิจารณาต่อไป
sectionNo: 7
content: ข้อ ๗ ในการพิจารณาคำขอรับใบอนุญาตประกอบกิจการน้ำบาดาล ผู้ออกใบอนุญาตจะต้องพิจารณาและแจ้งผลการพิจารณาเป็นหนังสือให้ผู้ขอรับใบอนุญาตทราบภายในเก้าสิบวันนับตั้งแต่วันที่คำขอและเอกสารหรือหลักฐานถูกต้องครบถ้วน ในกรณีที่ผู้ออกใบอนุญาตมีคำสั่งไม่ออกใบอนุญาต ให้พนักงานน้ำบาดาลประจำท้องที่แจ้งเหตุผล
sectionNo: 7
content: พร้อมทั้งสิทธิอุทธรณ์ไปพร้อมกับหนังสือแจ้งผลการพิจารณาให้ผู้ขอรับใบอนุญาตทราบด้วย
sectionNo: 3
content: หมวด ๓ การออกใบอนุญาตประกอบกิจการน้ำบาดาล
sectionNo: 1
content: ส่วนที่ ๑ หลักเกณฑ์ วิธีการ และเงื่อนไขในการพิจารณา
sectionNo: 8
content: ข้อ ๘ การออกใบอนุญาตประกอบกิจการน้ำบาดาล ผู้ออกใบอนุญาตต้องพิจารณาถึง (๑) สภาพแหล่งน้ำผิวดินหรือแหล่งน้ำดิบที่มีอยู่ (๒) สภาพสถานที่หรือสถานที่ตั้ง (๓) สภาพบ่อน้ำบาดาล (๔) ปริมาณน้ำบาดาล (๕) คุณภาพน้ำบาดาล (๖) ผลกระทบต่อสิ่งแวดล้อมและสุขภาพ หลักเกณฑ์ วิธีการ
sectionNo: 8
content: และเงื่อนไขในการพิจารณาให้เป็นไปตามระเบียบที่รัฐมนตรีกำหนดโดยคำแนะนำของคณะกรรมการ โดยประกาศในราชกิจจานุเบกษา
sectionNo: 9
content: ข้อ ๙ เพื่อประโยชน์ในการพิจารณาออกใบอนุญาตประกอบกิจการน้ำบาดาลตามข้อ ๘ ให้พนักงานน้ำบาดาลประจำท้องที่แจ้งให้ผู้ขอรับใบอนุญาตทราบก่อนเข้าไปตรวจสอบสถานที่เพื่อรวบรวมข้อมูลประกอบการพิจารณาในการออกใบอนุญาต ทั้งนี้ ตามระเบียบที่อธิบดีกำหนด
sectionNo: 10
content: ข้อ ๑๐ การออกใบอนุญาตประกอบกิจการน้ำบาดาล ให้ผู้ออกใบอนุญาตกำหนดอายุใบอนุญาตตามระเบียบที่อธิบดีกำหนด ใบอนุญาตประกอบกิจการน้ำบาดาล ให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 2
content: ส่วนที่ ๒ การพิจารณาออกใบอนุญาตเจาะน้ำบาดาลและใบอนุญาตใช้น้ำบาดาล ในเขตวิกฤตการณ์น้ำบาดาล
sectionNo: 11
content: ข้อ ๑๑ การพิจารณาคำขอรับใบอนุญาตเจาะน้ำบาดาลในเขตวิกฤตการณ์น้ำบาดาล ให้ดำเนินการ ดังต่อไปนี้ (๑) คำขอรับใบอนุญาตเจาะน้ำบาดาล ที่ขนาดเส้นผ่าศูนย์กลางของท่อกรุบ่อตอนบนสุดน้อยกว่าหนึ่งร้อยมิลลิเมตร หรือบ่อน้ำบาดาลแบบบ่อวง ที่ท่อกรุบ่อทำด้วยซีเมนต์ อิฐ หิน
sectionNo: 11
content: หรือวัสดุอื่นให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐาน และข้อมูลตามข้อ ๘ ให้ผู้ออกใบอนุญาตพิจารณา (๒) คำขอรับใบอนุญาตเจาะน้ำบาดาล ที่ขนาดเส้นผ่าศูนย์กลางของท่อกรุบ่อตอนบนสุดตั้งแต่หนึ่งร้อยมิลลิเมตรขึ้นไป ให้พนักงานน้ำบาดาลประจำท้องที่เสนอความเห็น พร้อมทั้งคำขอ
sectionNo: 11
content: เอกสารหรือหลักฐาน และข้อมูลตามข้อ ๘ ให้คณะอนุกรรมการในส่วนกลางพิจารณาให้ความเห็นก่อนเสนอให้ผู้ออกใบอนุญาตพิจารณา
sectionNo: 12
content: ข้อ ๑๒ การออกใบอนุญาตเจาะน้ำบาดาล ให้ออกรหัสหมายเลขบ่อน้ำบาดาล และรหัสหมายเลขใบอนุญาตเจาะน้ำบาดาลตามระเบียบที่อธิบดีกำหนด
sectionNo: 13
content: ข้อ ๑๓ ผู้รับใบอนุญาตเจาะน้ำบาดาลจะต้องจัดให้มีช่างเจาะน้ำบาดาล ดำเนินการหรือควบคุมการเจาะน้ำบาดาล และต้องทำการเจาะน้ำบาดาลตามหลักเกณฑ์และมาตรการในทางวิชาการสำหรับการเจาะน้ำบาดาลและการเลิกเจาะน้ำบาดาลที่ออกตามมาตรา ๖ (๑)
sectionNo: 14
content: ข้อ ๑๔ การพิจารณาคำขอรับใบอนุญาตใช้น้ำบาดาลในเขตวิกฤตการณ์น้ำบาดาล ให้ดำเนินการ ดังต่อไปนี้ (๑) คำขอรับใบอนุญาตใช้น้ำบาดาล ไม่เกินวันละหนึ่งร้อยลูกบาศก์เมตร ให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐาน และข้อมูลตามข้อ ๘ ให้ผู้ออกใบอนุญาตพิจารณา (๒)
sectionNo: 14
content: คำขอรับใบอนุญาตใช้น้ำบาดาล เกินกว่าวันละหนึ่งร้อยลูกบาศก์เมตรขึ้นไป ให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐาน และข้อมูลตามข้อ ๘ ให้คณะอนุกรรมการในส่วนกลางพิจารณาให้ความเห็นก่อนเสนอให้ผู้ออกใบอนุญาตพิจารณา
sectionNo: 15
content: ข้อ ๑๕ การออกใบอนุญาตใช้น้ำบาดาล ให้ผู้ออกใบอนุญาตออกรหัสหมายเลขในใบอนุญาตใช้น้ำบาดาล และกำหนดประเภทการใช้น้ำบาดาลและปริมาณน้ำบาดาลที่อนุญาตไว้ในใบอนุญาตด้วย ทั้งนี้ ตามระเบียบที่อธิบดีกำหนด
sectionNo: 3
content: ส่วนที่ ๓ การพิจารณาออกใบอนุญาตเจาะน้ำบาดาลและใบอนุญาตใช้น้ำบาดาล นอกเขตวิกฤตการณ์น้ำบาดาล
sectionNo: 16
content: ข้อ ๑๖ การพิจารณาคำขอรับใบอนุญาตเจาะน้ำบาดาลนอกเขตวิกฤตการณ์น้ำบาดาลให้ดำเนินการ ดังต่อไปนี้ (๑) คำขอรับใบอนุญาตเจาะน้ำบาดาล ที่ขนาดเส้นผ่าศูนย์กลางของท่อกรุบ่อตอนบนสุดน้อยกว่าหนึ่งร้อยยี่สิบห้ามิลลิเมตร หรือบ่อน้ำบาดาลแบบบ่อวง ที่ท่อกรุบ่อทำด้วยซีเมนต์ อิฐ หินหรือวัสดุอื่น
sectionNo: 16
content: ให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐานและข้อมูลตามข้อ ๘ ให้ผู้ออกใบอนุญาตพิจารณา (๒) คำขอรับใบอนุญาตเจาะน้ำบาดาล ที่ขนาดเส้นผ่าศูนย์กลางของท่อกรุบ่อตอนบนสุดตั้งแต่หนึ่งร้อยยี่สิบห้ามิลลิเมตร
sectionNo: 16
content: ถึงขนาดเส้นผ่าศูนย์กลางของท่อกรุบ่อตอนบนสุดน้อยกว่าสองร้อยมิลลิเมตรให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐาน และข้อมูลตามข้อ ๘ ให้คณะอนุกรรมการเขตพิจารณาให้ความเห็นก่อนเสนอให้ผู้ออกใบอนุญาตพิจารณา (๓) คำขอรับใบอนุญาตเจาะน้ำบาดาล
sectionNo: 16
content: ที่ขนาดเส้นผ่าศูนย์กลางของท่อกรุบ่อตอนบนสุดตั้งแต่สองร้อยมิลลิเมตรขึ้นไป ให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐาน และข้อมูลตามข้อ ๘ ให้คณะอนุกรรมการในส่วนกลางพิจารณาให้ความเห็นก่อนเสนอให้ผู้ออกใบอนุญาตพิจารณา
sectionNo: 17
content: ข้อ ๑๗ ให้นำความในข้อ ๑๒ และข้อ ๑๓ มาใช้บังคับแก่การออกใบอนุญาตเจาะน้ำบาดาลนอกเขตวิกฤตการณ์น้ำบาดาลด้วย
sectionNo: 18
content: ข้อ ๑๘ การพิจารณาคำขอรับใบอนุญาตใช้น้ำบาดาลนอกเขตวิกฤตการณ์น้ำบาดาล ให้ดำเนินการ ดังต่อไปนี้ (๑) คำขอรับใบอนุญาตใช้น้ำบาดาล ไม่เกินวันละสามร้อยลูกบาศก์เมตร ให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐาน และข้อมูลตามข้อ ๘ ให้ผู้ออกใบอนุญาตพิจารณา (๒)
sectionNo: 18
content: คำขอรับใบอนุญาตใช้น้ำบาดาล เกินกว่าวันละสามร้อยลูกบาศก์เมตร แต่ไม่เกินวันละแปดร้อยลูกบาศก์เมตร ให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐาน และข้อมูลตามข้อ ๘ ให้คณะอนุกรรมการเขตพิจารณาให้ความเห็นก่อนเสนอให้ผู้ออกใบอนุญาตพิจารณา (๓) คำขอรับใบอนุญาตใช้น้ำบาดาล
sectionNo: 18
content: เกินกว่าวันละแปดร้อยลูกบาศก์เมตรขึ้นไป ให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐาน และข้อมูลตามข้อ ๘ ให้คณะอนุกรรมการในส่วนกลางพิจารณาให้ความเห็นก่อนเสนอให้ผู้ออกใบอนุญาตพิจารณา
sectionNo: 19
content: ข้อ ๑๙ ให้นำความในข้อ ๑๕ มาใช้บังคับแก่การออกใบอนุญาตใช้น้ำบาดาลนอกเขตวิกฤตการณ์น้ำบาดาลด้วย
sectionNo: 4
content: ส่วนที่ ๔ การพิจารณาออกใบอนุญาตระบายน้ำลงบ่อน้ำบาดาล
sectionNo: 20
content: ข้อ ๒๐ การพิจารณาคำขอรับใบอนุญาตระบายน้ำลงบ่อน้ำบาดาล ให้พนักงานน้ำบาดาลประจำท้องที่เสนอความเห็น พร้อมทั้งคำขอ เอกสารหรือหลักฐานประกอบคำขอรับใบอนุญาตระบายน้ำลงบ่อน้ำบาดาล และข้อมูลตามข้อ ๘ ให้คณะอนุกรรมการในส่วนกลางพิจารณาให้ความเห็นก่อนเสนอให้ผู้ออกใบอนุญาตพิจารณา
sectionNo: 21
content: ข้อ ๒๑ การออกใบอนุญาตระบายน้ำลงบ่อน้ำบาดาล ผู้ออกใบอนุญาตต้องพิจารณาถึง (๑) รายละเอียดและปริมาณน้ำที่จะระบายลงบ่อน้ำบาดาล (๒) รายละเอียดและวิธีการระบายน้ำลงบ่อน้ำบาดาล (๓) รายละเอียดและแผนผังของสถานที่ตั้งของบ่อน้ำบาดาลและสถานที่กักน้ำที่จะระบายน้ำลงบ่อน้ำบาดาล (๔)
sectionNo: 21
content: คุณภาพของน้ำที่จะระบายลงบ่อน้ำบาดาล (๕) รายละเอียดเครื่องสูบที่จะใช้สูบอัดน้ำลงบ่อน้ำบาดาล (๖) อัตราการระบายน้ำลงบ่อน้ำบาดาล หลักเกณฑ์ วิธีการ และเงื่อนไขในการพิจารณาให้เป็นไปตามระเบียบที่รัฐมนตรีกำหนดโดยคำแนะนำของคณะกรรมการ โดยประกาศในราชกิจจานุเบกษา
sectionNo: 22
content: ข้อ ๒๒ ผู้รับใบอนุญาตต้องดำเนินการระบายน้ำลงบ่อน้ำบาดาลตามหลักเกณฑ์และมาตรการในทางวิชาการสำหรับการระบายน้ำลงบ่อน้ำบาดาลที่ออกตามมาตรา ๖ (๑)
sectionNo: 4
content: หมวด ๔ การต่ออายุใบอนุญาตประกอบกิจการน้ำบาดาล
sectionNo: 23
content: ข้อ ๒๓ ผู้รับใบอนุญาตผู้ใดประสงค์จะขอต่ออายุใบอนุญาตประกอบกิจการน้ำบาดาลให้ยื่นคำขอต่อพนักงานน้ำบาดาลประจำท้องที่ในเขตน้ำบาดาลนั้นก่อนใบอนุญาตสิ้นอายุ ตามแบบที่อธิบดีกำหนดโดยประกาศในราชกิจจานุเบกษา พร้อมเอกสารหรือหลักฐานตามที่ระบุไว้ในแบบคำขอ กรณีการต่ออายุใบอนุญาตใช้น้ำบาดาลในบ่อน้ำบาดาลเดิม
sectionNo: 23
content: ผู้รับใบอนุญาตไม่ต้องยื่นคำขอต่ออายุใบอนุญาตเจาะน้ำบาดาล
sectionNo: 24
content: ข้อ ๒๔ การพิจารณาคำขอต่ออายุใบอนุญาตให้นำความในข้อ ๘ และข้อ ๒๑ มาใช้บังคับโดยอนุโลม
sectionNo: 25
content: ข้อ ๒๕ การต่ออายุใบอนุญาต ให้ผู้ออกใบอนุญาตกำหนดอายุใบอนุญาตตามระเบียบที่อธิบดีกำหนด ในกรณีที่ผู้ออกใบอนุญาตมีคำสั่งไม่ให้ต่ออายุใบอนุญาต ให้พนักงานน้ำบาดาลประจำท้องที่แจ้งเหตุผลพร้อมทั้งสิทธิอุทธรณ์ไปพร้อมกับหนังสือแจ้งผลการพิจารณาให้ผู้ขอรับใบอนุญาตทราบด้วย
sectionNo: 26
content: ข้อ ๒๖ กรณีที่มีการยื่นคำขอรับใบอนุญาตเมื่อใบอนุญาตเดิมสิ้นอายุ ให้ผู้ออกใบอนุญาตกำหนดอายุใบอนุญาตตามหลักเกณฑ์ที่กำหนดในข้อ ๒๕ กรณีการยื่นคำขอรับใบอนุญาตตามวรรคหนึ่งเป็นการขอรับใบอนุญาตใช้น้ำบาดาลในบ่อน้ำบาดาลเดิม ให้นำความในข้อ ๒๓ วรรคสอง มาใช้บังคับโดยอนุโลม
content: บทเฉพาะกาล
sectionNo: 27
content: ข้อ ๒๗ ใบอนุญาตประกอบกิจการน้ำบาดาลที่ได้ออกให้ก่อนวันที่กฎกระทรวงนี้ใช้บังคับให้คงใช้บังคับได้ต่อไปจนกว่าใบอนุญาตนั้นสิ้นอายุ
sectionNo: 28
content: ข้อ ๒๘ บรรดาคำขอรับใบอนุญาตประกอบกิจการน้ำบาดาล ที่ได้ยื่นไว้ก่อนวันที่กฎกระทรวงนี้ใช้บังคับ ให้ถือว่าเป็นคำขอรับใบอนุญาตประกอบกิจการน้ำบาดาลตามกฎกระทรวงนี้โดยอนุโลม ในกรณีที่คำขอตามวรรคหนึ่งมีข้อแตกต่างไปจากคำขอตามกฎกระทรวงนี้
sectionNo: 28
content: ให้พนักงานน้ำบาดาลประจำท้องที่มีอำนาจสั่งให้ผู้ขอรับใบอนุญาตดำเนินการแก้ไขเพิ่มเติมคำขอและส่งเอกสารหรือหลักฐานเพิ่มเติมเพื่อให้การเป็นไปตามกฎกระทรวงนี้
content: ให้ไว้ ณ วันที่ ๓๐ กันยายน พ.ศ. ๒๕๕๖ วิเชษฐ์ เกษมทองศรี รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ (๒) แห่งพระราชบัญญัติน้ำบาดาล พ.ศ. ๒๕๒๐ ซึ่งแก้ไขเพิ่มเติมโดยพระราชบัญญัติน้ำบาดาล (ฉบับที่ ๓) พ.ศ. ๒๕๔๖ บัญญัติให้รัฐมนตรีโดยคำแนะนำของคณะกรรมการน้ำบาดาลมีอำนาจออกกฎกระทรวงกำหนดประเภทการใช้น้ำบาดาล ประกอบกับมาตรา ๑๖ วรรคสอง
content: และมาตรา ๒๐ วรรคสาม แห่งพระราชบัญญัติน้ำบาดาล พ.ศ. ๒๕๒๐ บัญญัติให้การขออนุญาต การอนุญาต การขอใบอนุญาต การออกใบอนุญาต การขอต่ออายุใบอนุญาต และการอนุญาต ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง ดังนั้น เพื่อให้เกิดความชัดเจนและอำนวยความสะดวกแก่ผู้ขอรับใบอนุญาตประกอบกิจการน้ำบาดาล
content: จึงจำเป็นต้องออกกฎกระทรวงนี้